Besending perlemoen by Polokwane onderskep | Maroela Media
Besending perlemoen by Polokwane onderskep
Polisielede op die toneel in Polokwane waar 'n besending perlemoen gevind is. (Foto: SA Polisie)
'n Intelligensiegedrewe operasie bestaande uit lede van die polisie se eenheid vir bedreigde spesies en honde-eenheid, asook misdaadintelligensiebeamptes van die Wes-Kaap en ander polisielede het 'n vermeende smokkelsindikaat in sy spore gestuit toe hulle laat Vrydagaand op 'n besending perlemoen by Polokwane beslag gelê het.
Kol. Moatshe Ngoepe, polisiewoordvoerder in Limpopo, het gesê die polisie het inligting opgevolg oor 'n verdagte grys Nissan-bakkie wat van Polokwane na die Beitbrug-grenspos op pad was. "'n Voertuig wat aan dié beskrywing voldoen, is in 'n straat opgemerk, afgetrek en deursoek."
Altesame 37 bokse perlemoen met 'n geraamde waarde van R7 miljoen is in die voertuig gevind. Die drie insittendes is in hegtenis geneem, het Ngoepe gesê.
Die perlemoen is sowat R7 miljoen werd. (Foto: SA Polisie)
"Die oorsprong en bestemming van die verdagtes én die perlemoen sal deur die ondersoekspan bepaal word."
Die drie verdagtes sal binnekort in die Polokwane-landdroshof verskyn op aanklagte dat hulle die Wet op Bedreigde Spesies oortree het.
Man bedenklik ná skietery by binnelandse sake-kantoor
Tragedie toe drie kleuters in swembad beland
Sopkombuis sorg vir veel meer as honger magies
Wat word van al die perlemoen waarop beslag gelê word?
Geneesmiddel vir die Corona Virus??
In die week is 'n Chinees maar tot 5jr gevangenisstraf gevonnis vir R1,8m se perlemoen. Asof dit nou 'n afskrikmiddel vir die smokkelaars gaan wees. Tyd dat Justisie erns maak met die vonnisse vir kriminele.